שלמה חיים פרידמן

רבי שלמה חיים פרידמן (כונה "ר' שלמה'ניו"; א' בסיוון תרמ"ז, מאי 1887 – כ"ו באב ה'תשל"ב, 6 באוגוסט 1972) היה האדמו"ר מסדיגורה, סופר ועסקן.

ביוגרפיה
נולד בסדיגורה שבבוקובינה לרבי ישראל מסדיגורה ולבת-שבע. למד בבית אביו עם מלמדים פרטיים. לפני הבחירות לפרלמנט האוסטרי השתתף בתעמולה לטובת מועמדי הרשימה היהודית הלאומית.

בשנת תרס"ד (1904) נישא לבריינדל לבית הורנשטיין (נפטרה כ"ו באייר תשכ"א). הקים הסתדרות חסידית ציונית בשם "יישוב ארץ ישראל" עם רבי חיים מאיר יחיאל שפירא מדרוהוביץ' והיה שותף לה גם רבי יעקב פרידמן מהוסיאטין. ב-1920 השתתף כציר בוועידה הציונית העולמית בלונדון ובקונגרסים הציוניים בקרלסבאד ולוצרן. לאחר שצורפה ההתארגנות להסתדרות המזרחי הוא שימש כנשיא המזרחי באוסטריה. כתב בעיתונים "מחזיקי הדת", "המצפה", "הצופה" ועוד.

עסק בהצלת יתומים יהודיים באירופה. עלה לארץ בשנת תרצ"ח. התיישב בתל אביב ומונה לאדמו"ר מסדיגורא. נפטר בכ"ו באב ה'תשל"ב כששהה בלונדון לצורכי רפואה. נקבר בבית הקברות נחלת יצחק שבגבעתיים.

בנותיו: מרים (לונדון), זהבה (חיפה), הדסה (ניו יורק).

ספריו
דברים בעתם
חיי שלמה

קישורים חיצוניים
 אדמו"ר רבי שלמה חיים פרידמן מסדיגורה באתר MyTzadik
 הרב פרידמן באתר ארגון יהודי בוקובינה
 
 משה גוטמן, שליח ההשגחה העליונה – לדרכו של ר' שלמה חיים פרידמן מסדיגורה, נתיבה ג, נתיבות, תשפ"א, עמ' 451.

הערות שוליים 

שלמה חיים
אדמו"רים ישראלים
תל אביב-יפו: אדמו"רים
וינה: רבנים
אנשי העלייה החמישית
פעילי תנועת המזרחי
אישים שהועלו לקבורה בארץ ישראל
אישים הקבורים בבית הקברות נחלת יצחק
ילידי 1887
ישראלים שנפטרו ב-1972
אדמו"רים שפרשו מכהונתם